(9) Akik a felsőbb egyházi rendnek felvétele, illetőleg lelkészi alkalmazásuk előtt hagyják el a papi pályát, valamint azok a papjelöltek, akik a hittudományi tanulmányaik befejezését követő négy éven belül nem nyernek lelkészi vagy papi jellegű tanári alkalmazást, továbbá azok a felszentelt papok, alkalmazott lelkészek, papi jellegű tanárok, papjelöltek és papnövendékek, akik a kedvezményre való jogcímük fennállását évenkint a kellő időben nem igazolják és mulasztásukat elfogadhatóan ki nem mentik, a póttartalékból (póttartalék nyilvántartásából) kivétetnek és rendes tényleges szolgálatot teljesíteni kötelesek. Ha más kedvezményi jogcímen a póttartalékban megmaradnak - a papi (papjelölti) kedvezmény élvezetének idején netán teljesített katonai szolgálatuk figyelmen kívül hagyásával - póttartalékosi katonai kiképzésre azonnal behívandók.